** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 95**

(protokols Nr. 6, 57. p.)

**Par vienošanās slēgšanu ar** **Valsts izglītības attīstības aģentūru par grozījumiem sadarbības līgumā “Par Eiropas Sociālā fonda Plus projekta Nr. 4.2.2.3/1/24/I/001 “****Pedagogu profesionālā atbalsta sistēmas izveide” īstenošanu”**

Madonas novada pašvaldība 2025. gada 27. februārī pieņēmusi lēmumi Nr. 85 (protokols Nr. 4, 23. p.) “Par sadarbības līguma slēgšanu ar Valsts izglītības attīstības aģentūru par projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” īstenošanu”, kas bijis par pamatu Madonas novada pašvaldībai 2025. gada 2. aprīlī noslēgt sadarbības līgumu ar Valsts izglītības attīstības aģentūru (turpmāk – VIAA) par Eiropas Sociālā fonda Plus projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” īstenošanu (Madonas novada pašvaldības lietvedībā reģistrēts 2025. gada 3. aprīlī ar Nr. 2.4.3/25/73).

2025. gada 28. martā arī Varakļānu novada pašvaldība noslēgusi sadarbības līgumu ar VIAA par Eiropas Sociālā fonda Plus projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” īstenošanu (Varakļānu novada pašvaldības lietvedībā reģistrēts 2025. gada 1. aprīlī ar Nr. VNP/2025/3.31.4/1251-DK). Ņemot vērā Administratīvo teritoriju un apdzīvoto vietu likuma pārejas noteikumu 33.7 punktu, kas nosaka, ka Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja, minētā sadarbības līguma saistības pārņem Madonas novada pašvaldība.

2025. gada 8.jūlijā Eiropas Sociālā fonda Plus projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” koordinators pašvaldībā no VIAA saņēmis informāciju, ka Ministru kabineta 2024. gada 11. jūnija noteikumos Nr. 358 “Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam" īstenošanas noteikumi” veikti grozījumi, kas paredz sadarbībā ar pašvaldībām minētā projekta ietvaros nodrošināt mācību grāmatu iegādi.

Ņemot vērā minēto, VIAA ir sagatavojusi vienošanās projektu par sadarbības līguma grozījumiem, nosakot mācību literatūras iegādei plānoto finansējumu un iegādes kārtību. Vienošanās projektā jau iekļauts finansējums gan Madonas, gan bijušā Varakļānu novada izglītības iestādēm kopumā 63 319,58 EUR apmērā. Madonas novada pašvaldības izglītības iestādēm būs iespēja iegādāties mācību literatūru, kas ietver drukātas mācību grāmatas un darba burtnīcas, kas izdotas sākot ar 2020. gadu.

Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 38. punkts nosaka, ka lēmumu par publisko tiesību līguma, tajā skaitā sadarbības līguma, noslēgšanu pieņem Madonas novada pašvaldības dome.

Noklausoties sniegto informāciju, pamatojoties uz Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 38. punktu, ņemot vērā 16.07.2025. Izglītības un jaunatnes lietu komitejas un 22.07.2025. Finanšu komitejas atzinumus, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Slēgt vienošanos par grozījumiem sadarbības līgumā “Par Eiropas Sociālā fonda Plus projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” īstenošanu”.
2. Madonas novada Centrālās administrācijas Juridiskajai un personāla nodaļai nodrošināt tās parakstīšanu no pašvaldības puses;
3. Madonas novada Centrālās administrācijas Izglītības pārvaldei nodrošināt līguma nosūtīšanu par Projekta īstenošanu atbildīgajām kontaktpersonām Valsts izglītības attīstības aģentūrā.

*Pielikumā* *Vienošanās par grozījumiem sadarbības līgumā “Par Eiropas Sociālā fonda Plus projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” īstenošanu” projekts*

 Domes priekšsēdētājs A. Lungevičs

*Puķīte 64860570*